als_Latn dik_Latn azb_Arab
Dhimbja akute është dhimbja e shkurtër që ikën kur dëmtimi ose sëmundja që e shkakton trajtohet. Dhimbja është kronike kur ndodh për shumicën e ditëve të javës për më shumë se 3 muaj.
Çfarë e shkakton dhimbjen kronike?
Rreth një në pesë të rritur vuajnë nga dhimbja kronike. Shkaku kryesor është dëmtimi, kryesisht ai që vjen nga aktiviteti sportiv, aksidentet motorike dhe aksidentet në shtëpi dhe punë.
Dhimbja kronike mund të shkaktohet edhe nga sëmundje si osteoartrit-et. Megjithatë, në disa raste nuk ka shkak fizik për dhimbjen dhe ajo mund të zgjasë edhe pasi dëmtimi të jetë shëruar. Në shumë raste dhimbja kronike është më shumë një çrregullim sesa një simptomë që vjen nga ndonjë proces sëmundjeje.
Vlerësimi i dhimbjes
Së pari është shumë e rëndësishme që të flisni me mjekun për një vlerësim të dhimbjes për të bërë të qartë nëse ka lidhje me ndonjë shkak serioz. Kjo përfshin tregimin tuaj të historisë së dhimbjes tek mjeku, kryerjen e një ekzaminimi fizik dhe ndoshta edhe kryerjen e disa testeve. Ju duhet të pyesni mjekun në lidhje me kushtet tuaja, ato çka nuk kuptoni dhe ato për të cilat jeni të shqetësuar.
Menaxhimi i dhimbjes
Menaxhimi i dhimbjeve kronike është i ndryshëm për secilin individ. Mjeku juaj duhet të bëjë një plan menaxhimi për ju. Ai mund të japë recetë me ilaçe dhe mund të sugjerojë përfshirjen e terapistit si dhe të fizioterapi-stit, terapistit okupacional ose psikolog-ut të klinikës, për kujdesin tuaj.
Edhe pse menaxhimi personal është i individualizuar, ka një numër gjërash që shumica e njerëzve i bëjnë për të menaxhuar dhimbjet. Këto përfshijnë:
- Të mësosh të bësh prioritetin e gjërave, për të bërë në fillim gjërat më të rëndësishme;
- Lehtëso veten në mënyrë që të mos bësh më shumë dhe të mbilodhesh;
- Përpiqu të bësh disa ushtrime të përshtatshme për kushtet tuaja (mjeku ose fizioterapisti mund t’ju këshillojë për këtë);
- Mëso teknika për t’u relaksuar dhe larguar mendimet në lidhje me dhimbjen;
- Nëse keni problem me gjumin, flisni me mjekun në lidhje me atë se çfarë duhet të bëni për të patur gjumë më të mirë.
Faqja: 1 2
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn